open-index/open-wikipedia-markdown huggingface dataset:
Päännyökkääjälihas

**Päänkiertäjälihas** () on parillinen lihas, joka kulkee kaulan etupuolella ihon alla. Sen tehtävänä on auttaa pään eteenpäintaivutuksessa ja kiertämisessä. Se toimii myös sisäänhengityksen apulihaksena. Päänkiertäjälihaksen alaosa peittää kaulavaltimon tupen eli sidekudoskalvon, jonka sisällä kulkee yhteisen kaulavaltimon (*arteria carotis communis*) lisäksi kaulalaskimo (*vena jugularis*) ja kiertäjähermo (*nervus vagus*).
External Stowage Platform

**External Stowage Platform** eli ESP on Kansainvälisen avaruusaseman varaosien (Orbital Replacement Unit eli ORU) säilytykseen tarkoitettu paineeton osa. Niitä on kaikkiaan kolme ja vaikka niissä ei ole painetta, tarvitsevat jotkut osat sähköä lämmittimiinsä. Osat kiinnitetään ESP:hin Flight Releasable Attachment Mechanism eli FRAM-mekanismeilla. 

## ESP-1
Ensimmäinen External Stowage Platform eli ESP-1 kiinnitettiin Destiny-moduulin runkoon 13. maaliskuuta 2001 lennon STS-102 avaruuskävelyllä. Se saa virtansa Unity-moduulista ja siinä on kaksi FRAM:ää.
## ESP-2

ESP-2 asennettiin lennolla STS-114. ESP-2 on paljon suurempi kuin ESP-1 ja siinä on kahdeksan FRAM:ia kahdeksalle ORU:lle. Se saa virtansa Unity-moduulista kuten ESP-1, mutta on kiinnitetty Quest-moduuliin.

## ESP-3

ESP-3 asennettiin 14. elokuuta 2007 lennolla STS-118. ESP-3 oli ensimmäinen merkittävä asennustehtävä, joka tehtiin kokonaan robottikäsivarsilla. ESP-3 asennettiin Integrated Truss Structuren P3-segmenttiin.

## Aiheesta muualla
*NASAn ESP:hen liittyviä videoita
Lucky Strike

**Lucky Strike** on British American Tobaccon alaisuudessa toimiva savukemerkki. Puhekielessä Lucky Strike -savukkeista käytetään lempinimeä *Luckies*. Euroopan markkinoilla monet Lucky Strike savukkeet ovat varustettuja "Flow Filter" suodattimella, jonka tarkoituksena on parantaa makua.  

### Suomessa myynnissä olevat versiot:
* Lucky Strike Red
* Lucky Strike Blue

## Historiaa

Vuodesta 1871 Lucky Strike oli virginialaisen R. A. Pattersonin valmiiksi pätkiksi leikattu purutupakka. Merkki siirtyi American Tobacco Companyn savukemerkiksi 1905. Vuonna 1917 merkkiä markkinoitiin mainoslauseella *”It’s Toasted”* (”Se on paahdettua”), sillä siihen käytetty tupakka kuivattiin paahtamalla auringossa kuivaamisen sijaan. Keino oli poikkeuksellinen ja sen on sanottu selittävän ”Luckiesien” omalaatuisen maun. Myös lyhennetty viesti ”L.S./M.F.T.” (*”Lucky Strike means fine tobacco”*) lisättiin pakkaukseen samana vuonna.

Toisen maailmansodan aikana Lucky Strikea kampanjoitiin otsakkeella *”Lucky Strike Green has gone to war”*. Pakkauksen tummanvihreä sävy muuttui valkoiseksi. Yhtiön selittämän mukaan vihreässä väriaineessa käytetty kupari säästettiin sotateollisuuden käyttöön. Ovela kampanja sai käyttäjän näyttämään isänmaalliselta, kun todellisuudessa yhtiö halusi modernisoida tuotteen ulkokuvaa houkutellakseen kuluttajiksi myös naispuolisia tupakoitsijoita.

Lucky Strike on valmistanut myös nuuskaa.

## Lähteet

## Aiheesta muualla
Antti Majanlahti

**Antti Mikonpoika Majanlahti** (28. joulukuuta 1966 Tampere – 30. syyskuuta 2017 Rauma) oli suomalainen näyttelijä, ohjaaja ja teatterinjohtaja.

Majanlahti oli koulutukseltaan teatteritaiteen maisteri. Hän on esiintynyt Silverinä nuorisosarjassa *[[Kuka uskoo haikaraa]]* (1983), nuorisorikollisena Taavi Kassilan ohjaamassa televisiosarjassa *[[Autovaras]]* (1991) sekä nuorena hulivilipoikana Anna-Leena Härkösen romaaniin perustuvassa televisiosarjassa *[[Häräntappoase (vuoden 1989 televisiosarja)|Häräntappoase]]* (1989). Majanlahti näytteli myös muun muassa elokuvissa *[[Mestari (vuoden 1992 elokuva)|Mestari]]* (1992), *[[Vaiennut kylä]]* (1997), *[[Kulkuri ja joutsen (elokuva)|Kulkuri ja joutsen]]* (1999) ja *[[Joensuun Elli]]* (2004) sekä televisiosarjoissa *[[Samppanjaa ja vaahtokarkkeja]]* (1995–1997), *[[Hovimäki]]* (2000–2002) ja *[[Uusi päivä (televisiosarja)|Uusi päivä]]* (2010–2017).

Näyttelijäntyönsä lisäksi Majanlahti ohjasi useita näytelmiä. Lukuisista teatterirooleistaan Majanlahti muistetaan muun muassa näytelmistä *Vanhempieni romaani*, *Orvot*, *Merlin-Paholaisen poika*, *Sadan vuoden yksinäisyys*, *Runar ja Kyllikki*, *Ankkurilyhty*, *Reviisori*, *B.Virtanen*, *39 askelta*, *Diivat*, *NääsNääsNews*-revyy.

Vuosina 2002–2007 Majanlahti toimi Lappeenrannan kaupunginteatterin johtajana. Vuoden 2017 elokuussa hänet valittiin Valkeakosken kaupunginteatterin johtajaksi, ja hänen oli tarkoitus aloittaa tehtävässä päätoimisesti vuoden 2018 helmikuussa.

Majanlahti asui perheineen Tampereen Viinikassa. Hän oli ohjaaja-teatterinjohtaja Mikko Majanlahden ja näyttelijä Maija-Liisa Majanlahden poika. Majanlahti oli naimisissa ja hänellä oli kaksi lasta. 

Majanlahti kuoli 50-vuotiaana 30. syyskuuta 2017 Raumalla työasunnossa. Ruumiinavauksessa kuolinsyyksi paljastui sydänkohtaus nukkuessa. Majanlahti siunattiin Viinikan kirkossa 27. lokakuuta ja haudattiin Vatialan hautausmaalle Kangasalle.

## Ohjauksia
* *Yö on hellä*
* *Kolme kosijaa ja avioliittokeinottelija*
* *Dorian Grayn muotokuva*
* *Laila*
* *Se on myähästä ny*
* *Voi vallatonta*
* *Rauhan ruhtinas*
* *Taikuri Oz*
* *Kolme muskettisoturia*
* *Frutti di Pirandello*
* *Lumikki*
* *Tulenkantajat*
* *Zorbas*
* *Naistenhurmaajat*
* *Katupeilin takana*
* *Albatrossi ja Heiskanen*
* *Vain Bocelli puuttuu*
* *Risto Räppääjä ja villi kone*
* *NääsNääsNews*-revyy

## Lähteet

## Aiheesta muualla
* 
* 
* Antti Majanlahti Ylen Elävässä arkistossa
* Antti Majanlahden muistokirjoitus Helsingin Sanomissa
John Lawton

**John Cooper Lawton** (11. kesäkuuta 1946 Halifax, Britannia – 29. kesäkuuta 2021) oli brittiläinen muusikko, joka muistetaan parhaiten laulajana yhtyeissä Lucifer's Friend (1970-1976, 1981, 1994), Les Humphries Singers ja Uriah Heep (1976-1979).

## Musiikkiura
Lawton aloitti musiikkiuransa 1960-luvun alussa *The Deans* -nimisessä yhtyeessä. 1970-luvulla hän lauloi saksalaisissa Lucifer's Friend ja Les Humphries Singers -yhtyeissä. Lucifer's Friend esitti heavy metalia ja hard rockia ja Les Humphries Singers gospelvaikutteisia popkappaleita. Lawton oli myös Les Humphries Singersin riveissä edustamassa Länsi-Saksaa vuoden 1976 Eurovision laulukilpailussa. 

Vuonna 1976 Lawtonista tuli hard rock/heavy metal-yhtye Uriah Heepin uusi laulaja erotetun David Byronin tilalle. Lawton levytti Uriah Heepin kanssa kolme studioalbumia; *[[Firefly (albumi)|Firefly]]* (1977), *[[Innocent Victim]]* (1977) ja *[[Fallen Angel]]* (1978). Yhtye oli tuolloin suosittu erityisesti Euroopassa. Hänen aikakautensa yhtyeessä päättyi vuonna 1979 musiikillisiin erimielisyyksiin toisen Uriah Heep -jäsenen Ken Hensleyn kanssa. 1970-luvun jälkeen Lawton on ollut mukana erilaisissa yhtyeprojekteissa ja on johtanut muun muassa omaa yhtyettään. Vuonna 1995 Lawton palasi Uriah Heepin laulajaksi muutaman keikan ajaksi Etelä-Afrikassa, kun yhtyeen nykyinen laulaja Bernie Shaw kärsi ääniongelmista.

## Diskografia
### Sooloalbumit
*Heartbeat (julkaistu myös nimellä "HardBeat") (1980)
*Still Paying My Dues to the Blues (2000) 

### Asterix
*Asterix (1970) 

### Lucifer's Friend
*Lucifer's Friend (1970) 
*Where the Groupies Killed the Blues (1972) 
*I'm Just a Rock & Roll Singer (1973) 
*Banquet (1974) 
*Mind Exploding (1975) 
*Mean Machine (1981) 
*Sumo Grip (1994) 

### Les Humphries Singers
*We Are Goin' Down Jordan (1971) 
*Singing Detonation (1971) 
*Old Man Moses (1971) 
*Mexico (1972) 
*Sound '73 (1973) 
*Mama Loo (La Onu Cantante) (1973) 
*Live in Europe (1973) 
*Carnival (1973) 
*Sound '73/II (1973) 
*The World Of (1973) 
*Kansas City (1974) 
*Sound '74 (1974) 
*One of These Days (1974) 
*Rock 'n Roll Party (1974) 
*Amazing Grace & Gospeltrain (1975) 
*Party on the Rocks (1975) 

### Uriah Heep
*Firefly (1977) 
*Innocent Victim (1977) 
*Fallen Angel (1978) 
*Live in Europe 1979 (äänitetty 1979, julkaistu 1986) 
*The Magician's Birthday Party (äänitetty 2001, julkaistu 2002) 

### Hensley Lawton Band
*The Return (Live at Heepvention 2000) (2000) 

### Zar
*Live Your Life Forever (1990) 

### Rebel
*Stargazer (1982) 

### Gunhill
*One Over the Eight (1995) 
*Night Heat (1997) 

### Lawton Dunning Project
*Steppin' It Up (2002) 
*One More Night (Live) (2002) 

### John Lawton Band
*Sting in the Tale (2003) 
*Shakin' the Tale (2004) 

## Kirjallisuus
* Jørgen Angel: *The Photobook – Uriah Heep Golden Years – 1974–76 photographed by Jørgen Angel* (Krispin & Eickhoff, 1999) 
* Dave Ling: *Wizards and Demons* (Classic Rock Productions, 2003) 
* Järvinen, Mika: *Easy Livin’: Ken Hensleyn vuodet 1970–1980*. Johnny Kniga, 2013. 

## Lähteet
Karvakuonovompatti

**Karvakuonovompatti** eli **etelänkarvakuonovompatti** (*Lasiorhinus latifrons*) on yksi maailman kolmesta vompattilajista, ja muodostaa yhdessä pohjankarvakuonovompatin (*Lasiorhinus krefftii*) kanssa *[[Lasiorhinus]]*-suvun. Laji elää eteläisessä Australiassa, jossa se on silmälläpidettävä.

## Koko ja ulkonäkö
Karvakuonovompatin ruumis on vahva ja hyvin kaivamiseen sopeutunut. Se painaa noin 20–30&nbsp;kg. Ruumis on lähes metrin pituinen, jalat ovat lyhyet ja voimakkaat. Häntä on pieni ja usein eläimen tuuhean karvan peittämä.

## Elintavat
Karvakuonovompatti on kasvinsyöjä. Se syö pääosin tuoretta ruohoa ja heinäkasveja. Kuivien kausien aikana se joutuu turvautumaan pienten pensaiden lehtiin ja varsiin sekä joissakin tapauksissa myös juuriin.

Karvakuonovompatit ovat tehokkaita kaivajia. Ne voivat kaivaa etujaloillaan 150 metrin säteelle ulottuvia luolastoja ja yhdellä karvakuonolla voi olla pesänään useampi luolasto.

Karvakuonovompatti saa poikasia kerran vuodessa, yleensä syyskuun ja joulukuun välisenä aikana, jos sadeolosuhteet ovat sopivat. Yleensä naaras synnyttää kerralla 1-2 poikasta. Poikaset syntyvät hyvin pienikokoisina, minkä jälkeen ne kehittyvät ja kasvavat emonsa pussissa. Karvakuonovompatit elävät luonnossa keskimäärin 14-vuotiaiksi.

## Lähteet
* 
*http://animaldiversity.ummz.umich.edu/site/accounts/information/Lasiorhinus_latifrons

### Viitteet
Pertti Mutanen

**Pertti Mutanen**, (s. 6. elokuuta 1947) on suomalainen elokuvaaja. Hän sai Jussi-palkinnon kuvauksestaan elokuvassa *[[Valkoinen kääpiö (elokuva)|Valkoinen kääpiö]]* (1986).

Mutanen on yksi merkittävimmistä vanhemman polven elokuvaajista. Hän on toiminut "hovikuvaajana" niin Jaakko Pyhälälle (*[[Jon (elokuva)|Jon]]* 1983, *[[Ursula (vuoden 1986 elokuva)|Ursula]]* 1986, *Armon aika* 1998), Mikko Niskaselle (*Mona ja palavan rakkauden aika* 1983, *Elämän vonkamies* 1986, Nuoruuteni savotat 1988) kuin Claes Olssonillekin (*En sparv i tranedans* 1992, *[[Akvaariorakkaus]]* 1993, *[[Ihanat naiset rannalla]]* 1998, *Onnen varjot* 2005). Hän on tehnyt tiivistä yhteistyötä Timo Koivusalon kanssa ja kuvannut kaikki tämän elokuvat *[[Sibelius (elokuva)|Sibelius]]*-elokuvasta (2003) eteenpäin.

Mutanen on Suomen Elokuvaajien Yhdistyksen jäsen. Hänellä oli vuosina 1987–2024 audiovisuaalisen alan välinevuokraamo nimeltä P. Mutasen elokuvakonepaja Oy, loppuaikoina pelkästään Elokuvakonepaja Oy.

## Lähteet

## Kirjallisuutta
* Naukkarinen, Lasse: ”Kannattaa olla rohkea”, Esa Vuorisen ja Pertti Mutasen haastattelu. *Filmihullu* 4/1979.
Samuel von Brukenthal

**Samuel von Brukenthal** (1721 Leschkirch – 1803 Hermannstadt) oli Pyhän saksalais-roomalaisen keisarikunnan paroni ja Transilvanian kuvernööri. 

Von Brukenthal syntyi transilvaniansaksilaiseen perheeseen vuonna 1721. Perhe aateloitiin vuonna 1724. Myöhemmin von Brukenthal matkusti opiskelemaan Halleen ja Jenaan. Wienissä von Brukenthalista kehkeytyi Itävallan keisarin alueellinen kansleri. Transilvanian kuvernööriksi von Brukenthal nousi vuonna 1774 ja toimi virassa vuoteen 1787 saakka. Kuvernöörinä hän rakennutti muun muassa edustavan Brukenthalin palatsin kuolinkaupunkiinsa Hermannstadtiin.
Hyvää iltaa, Tampere!

**Hyvää Iltaa, Tampere** on Popedan DVD -levy, joka sisältää yhtyeen 25v. juhlakonsertin, harvinaista lisämateriaalia sekä diskografian ja bändikuvat koko uralta. Konsertti on taltioitu Tullikamarin Pakkahuoneella Tampereella 2002.

## Juhlakonsertti
# Elämässä pitää olla runkkua
# Matkalla Alabamaan
# Tohtori Mustajärvi
# Kotiin
# Mää ja Tapparan mies
# Kellot lyö
# Punaista ja makeaa
# 20 vuotta sikana
# Delilah
# Yö
# Apen ja Riitan surullinen tarina
# Pohjantähden alla
# Silimiklasikyy
# Huummetta
# Raswaa koneeseen
# Da Da
# Ukkometso
# Synnyimme lähtemään
# Tää on se yö
# Eddie
# Tahdotko mut tosiaan
# Eläinten vallankumous
# Mustameri ja mies
# Palle and the boys
# Kersantti Karoliina
# Kakskytä centtiä
# Kaasua, komisario Peppone
# Kuuma kesä
# Pakko saada BMW
# Muumi Muumi
# Raakaa voimaa
# Sukset (vaikeata tämä hiihtäminen)
# Maa on niin kaunis
## TV - Ekstroja
# Mönkiäislaulu (YLE TV2, livenä Särkänniemessä, ohjelmasta Iltatähti, 1978)
# Kuulat sekaisin (YLE TV2, playback ohjelmasta Iltatähti, 1982)
# Eläinten vallankumous (YLE TV2, playback ohjelmasta Hittimittari, 1986
# Kun mies unelmoi (YLE TV2, live, Raumanmeren juhannus, 2002)
# Sibelius talo onnittelee (2002)

## Musiikkivideot
# Kersantti Karoliina (1992)
# Repe ja Lissu (1992)
# Tahdotko mut tosiaan (1994)
# Hilipatipippaa (2001)
Kiliks

**Kiliks** () oli kreikkalaisessa mytologiassa Agenorin ja Telefassan poika ja Kadmoksen, Foiniksin ja Europen veli. Toisen version mukaan Europe olisikin ollut Foiniksin tytär.

Zeuksen rakastuttua Europeen ja vietyä tämän mukanaan Kreetaan valkoisen härän hahmossa, tämän isä lähetti veljekset etsimään Europea kehottaen heitä olemaan palaamatta, kunnes he löytäisivät sisarensa. Kun etsintä ei tuottanut tulosta, nämä päättivät olla palaamatta kotiinsa. Kiliks asettui asumaan Vähään-Aasiaan, ja maata kutsuttiin hänen mukaansa Kilikiaksi.

## Lähteet
Konstinkai

**Konstinkai** on yksi Lyypekin satama-alueen viidestä terminaalista. Terminaali sijaitsee Trave-joen varrella ja sitä operoi Lübecker Hafen-Gesellschaft. Pinta-alaa alueella on 131&nbsp;707 m². Konstinkain satamalaituri on 1&nbsp;108 metriä pitkä ja syvyyttä terminaalilla on yli 9,5 metriä. Konstinkain kautta kulkee rekkoja, perävaunuja, uusia autoja ja metsäteollisuuden tuotteita. Lisäksi terminaali käsittelee raskaita tavaroita. Terminaali työllistää 75 ihmistä. 

Eniten yhteyksiä terminaalista on Suomeen, Venäjälle ja Baltiaan. Esimerkiksi Pietariin, Venäjälle, on Konstinkaista viikoittainen lähtö.

## Katso myös

*Skandinavienkai
*Nordlandkai
*Schlutup
*Seelandkai

## Lähteet

## Aiheesta muualla

*Lübecker Hafen-Gesellschaft
Sound Horizon

**Sound Horizon (サウンドホライズン)**, fanien käyttämältä nimeltään *Sanhora* (サンホラ) on japanilainen ryhmä muusikkoja, joiden johtajana ja yhtyeen perustajana toimii säveltäjä Revo. Ryhmä käyttää itsestään nimitystä "fantasiayhtye" (幻想楽団). Yhtyeen tyylilajina on J-rock/J-pop.

## Musiikillinen tyyli
Sound Horizonin kappaleet sisältävät tarinoita, sillä albumin jokainen kappale sisältää oman tarinansa ja albumi yhdessä muodostaa suuren tarinan. Musiikissa on vahvoja anime-vaikutteita ja Revo on säveltänyt muun muassa Gunslinger Girl -animen *image album*. Musiikin sanoitukset ovat yleensä mystisiä ja metaforisia, jopa enemmän kuin muilla J-rock-muusikoilla. Kappaleiden aiheina ovat muun muassa sota, rikollisuus, parisuhteet, legendat, unet ja muinaiset kiroukset.

## Historia
Yhtye sai alkunsa, kun Revo julkaisi musiikkituotoksiaan kotisivuillaan 1990-luvun loppupuolella. Sound Horizon osallistui Comic Marketiin vuonna 2001 ja julkaisi ensimmäisen tarina-albuminsa *Chronicle:n*, joka sisälsi vain instrumentaalikappaleita, satunnaisilla kerronnalla ja taustakuorolla sekä äänitehosteilla. Varsinainen laulaminen alkoi vasta heidän toisella levyllään *Thanatos*. 

Vuonna 2004 yhtye julkaisi albumin *Elysion ~Rakuen e no Zensōkyoku~*. Se oli yhtyeen ensimmäinen levy-yhtiön kautta julkaisema albumi, ja koostui pääosin siihen mennessä omakustannelevyillä julkaistuista kappaleista. 

## Jäsenet
Ainoastaan säveltäjä Revo on pysyvänä jäsenenä jokaisella levyllä. Muut jäsenet/tukihenkilöt vaihtelevat levyittäin.

### Pysyvät jäsenet
*Revo: sävellys, sanoitus, laulu, kitara, kosketinsoittimet, haitari, säkkipilli ym.

### Muut jäsenet/tukihenkilöt
*Jimang: laulu, taustalaulu, kerronta
*YUUKI: laulu, taustalaulu
*KAORI: laulu, taustalaulu
*RIKKI: laulu, taustalaulu
*REMI: laulu, taustalaulu
*Kyoko Osako: kosketinsoittimet
*Shigeru Tamura: basso
*Yokoyan: albumien kansitaide

### Entiset jäsenet
*Aramary: laulu, taustalaulu, kerronta (Erosi yhtyeestä vuonna 2006 tuntemattomasta syystä. Nykyisin Rain Note-yhtyeen jäsen.)

## Aiheesta muualla
* Aramarin kotisivusto  
* Jimangin virallinen kotisivusto 
* Sound Horizon official website. Sound Horizonin virallinen sivusto 
* White Crow. Sound Horizonin kansainvälinen fanisivusto
Adam Wylie

**Adam Wylie** (s. 23. toukokuuta 1984 San Dimas, Kalifornia) on yhdysvaltalainen Young Artist -palkittu näyttelijä, joka tuli tunnetuksi televisiosarjasta ''Rooman sheriffi''.

Kaliforniassa syntynyt Wylie aloitti näyttelemisen 4-vuotiaana lelumainoksissa. 1990-luvulla hän esiintyi pienissä rooleissa tv-sarjoissa ja elokuvissa, kuten ''Lastentarhan kyttä'', ''Katkera rohto'', ''Koti kuntoon'', *[[Seinfeld]]* ja ''Isojen poikien leikit''. Wylie tuli kuitenkin tunnetuksi 1990-luvulla televisiosarjasta *Rooman sheriffi* vuosien 1992–1996 välisenä aikana. Ensimmäisen pääroolin Wylie sai animaatiosarjassa *[[The Incredible Dennis the Menace]]*, josta hän voitti Young Artist -palkinnon ääninäyteltyään sarjan päähahmoa Ville Vallatonta. 

Lapsinäyttelijäuransa jälkeen Wylie esiintyy edelleen televisiosarjoissa ja elokuvissa niin näytelmärooleissa, kuin äänirooleissa, kuten ''Walker, Texasista'', ''Amyn lailla'', ''Gilmoren tytöt'', ''Veljemme on nero'', ''Veronica Mars'', ''Ben 10'', ''Jake Long – amerikkalainen lohikäärme'' ja . Hän on myös esiintynyt Broadwayn musikaalinäytelmissä.

## Aiheesta muualla
* TV.com 
* Voice Chasers
Mustakitaturska

**Mustakitaturska** (*Micromesistius poutassou*) on Pohjois-Euroopan merten pienehkö turskakala. Se oli vuosituhannen alussa Koillis-Atlantin kalastuksen suurin saalis.

## Koko ja ulkonäkö
Mustakitaturskan pituus on yleensä 15–30&nbsp;cm mutta se voi kasvaa jopa 50 senttiä pitkäksi. Nimensä mukaisesti sen kita on mustahko. Elävä kala on hopeanväristen suomujen peittämä. Suomut lähtevät helposti irti, ja suomuton kala on päältä siniharmaa, alta hohtavan valkoinen. Kolme selkäevää ovat selvästi erillään, samoin kaksi peräevää. Partasäie puuttuu.

## Levinneisyys
Mustakitaturskan levinneisyys ulottuu Välimerestä ja Pohjois-Afrikasta Islantiin ja Barentsinmerellä Huippuvuorille ja Kuolan niemimaalle. Tavataan myös Grönlannissa ja Pohjois-Amerikan rannikolla.

Mustakitaturska elää rannikkojen ulkopuolella 150–900 metrin syvyydessä, yleisenä 300–400 metrissä mannerjalustan reunan tuntumassa.

## Lisääntyminen ja elintavat
Mustakitaturska tulee sukukypsäksi noin kolmen vuoden ikäisenä. Kutu tapahtuu helmi-huhtikuussa. Päälisääntymisalue on Britteinsaarten länsipuolella. Kesällä kalat vaeltavat pohjoisemmaksi Färsaarten, Islannin ja Norjan vesille. Mustakitaturska syö pääasiassa äyriäisiä mutta myös pieniä kaloja.

## Kalastus ja käyttö

Mustakitaturskan kalastus on suhteellisen uusi ilmiö. Suuren kannan olemassaolo Britteinsaarten länsipuolella tuli esiin planktontutkimuksissa vasta 1970-luvulla. Pyyntimäärät olivat suuria jo 1980-luvulla, yli 500&nbsp;000 tonnin luokkaa. Vuoden 1995 jälkeen saaliit nousivat vielä jatkuvasti vuoden 2004 huippuun 2,4 miljoonaan tonniin; mustakitaturska oli tuona vuonna tonnimääräisesti maailman neljänneksi suurimman saaliin tuottanut pyyntikala. Mustakitaturska oli joitain vuosia suurin Koillis-Atlantin saaliskala, mutta saalismäärät ovat sittemmin kääntyneet varsin jyrkkään laskuun. Vuoden 2009 pyyntikiintiö oli 590&nbsp;000 tonnia, mikä oli vielä 45&nbsp;% tieteellistä suositusta suurempi, ja vuoden 2010 kiintiö oli 548&nbsp;000 tonnia. Pyynti tapahtuu pääasiassa pelagisilla trooleilla kalan lisääntymisalueilla. Suurimmat pyytäjät ovat Norja, Färsaaret, Islanti ja Venäjä. Saalis käytetään pääosin teollisuuskalaksi ja prosessoidaan esimerkiksi kalajauhoksi.

## Lähteet
*
*Blue whiting . Fisheries.no.
* Havforskningsinstituttet (Norja): Fakta om kolmule 
* Cohen, D.M.; Inada.T.; Iwamoto, T.; Scialabba, N. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fisheries Synopsis. No. 125, Vol. 10. Rome, FAO. 1990. ss. 61–62. [ftp://ftp.fao.org/docrep/fao/009/t0243e/T0243E08.pdf]
* Blue whiting - NE Atlantic . fisherieswiki.org

## Aiheesta muualla
*The Marine Fauna Gallery of Norway  Valokuvia elävistä kaloista
Lämmin, hellä ja pehmoinen (albumi)

**20 suosikkia – Lämmin, hellä ja pehmoinen** on vuonna 1995 julkaistu Matti Eskon kokoelmalevy.

## Kappaleet
# Trasselijussin salsa (2:22)
# Miehen tie (2:50)
# Isä (3:20)
# Ruusujen tuoksu (4:45)
# Tuntematon (2:53)
# Maailman kaunein tyttö (3:05)
# Kuusamo (4:32)
# Lumikenttien kutsu (3:10)
# Vaimon parhaan sain (3:01)
# Kun sä vierelläin sateessa oot (3:30)
# Jeannie, Jeannie (3:05)
# Yksin (4:02)
# 'Rakas' on sanoista kaunein (4:14)
# Säästä suukkosi vain (3:03)
# Lämmin, hellä ja pehmoinen (3:32)
# Rakkaat kuvat jäävät sydämeen (3:05)
# Kompastuttiin (3:24)
# Ole mulle niinkuin oli hän (3:30)
# Näillä eväillä (2:36)
# Näin viime yönä meistä unta (3:06)

## Katso myös
* 20 suosikkia -sarjan muut levyt
Fife

**Fife** () on yksi Skotlannin paikallishallintoalueista. Se sijaitsee Pohjanmeren rannikolla Firth of Forthin pohjoispuolella. Siellä on arviolta 368&nbsp;080 asukasta (vuonna 2015) ja sen pinta-ala on 1&nbsp;325 neliökilometriä. Fifen suurimmat kaupungit ovat Dunfermline, Kirkcaldy ja Glenrothes. 

## Kyliä ja kaupunkeja

*Anstruther
*Auchtertool
*Burntisland
*Crossgates and Ballingry
*Cupar
*Dalgety Bay
*Dunfermline
*Elie
*Glenrothes
*Inverkeithing
*Leven
*Lochgelly
*Kincardine
*Kinghorn
*Kinglassie
*Kirkcaldy
*Methil and Cowdenbeath
*Newburgh
*Rosyth
*St Andrews
*Tayport

## Lähteet

## Aiheesta muualla

*Hallintoalueen internetsivut
Erik Rasmussen

**Erik Rasmussen** (s. 24. joulukuuta 1960) on tanskalainen jalkapallovalmentaja ja entinen keskikenttäpelaaja. 

## Ura

Pelaajaurallaan Rasmussen pelasi hyökkäävänä keskikenttäpelaajana useissa tanskalaisseuroissa. Pelaajauran suurimmaksi saavutukseksi jäi Tanskan mestaruuden voittaminen Brøndby IF:n paidassa 1991. Lisäksi Rasmussen pelasi Yhdysvalloissa futsal-seuroissa Baltimoressa ja Wichitassa.

**Meriitit pelaajana**

* Tanskan mestaruus: 1991

Valmennusuransa Rasmussen aloitti Køge BK:n pelaajavalmentajana. Hän valmensi alemmissa divisioonissa vuoteen 2004 saakka, kunnes siirtyi tammikuussa Troels Bechin seuraajaksi FC Midtjyllandin päävalmentajaksi. Rasmussenin johdolla Midtjylland on sijoittunut Tanskan superliigassa pronssille 2005 ja hopealle 2007. Tanskan cupin finaalissa joukkue oli 2005, mutta hävisi Brøndby IF:lle 3–2. Hän jätti tehtävänsä seurassa kauden 2007/08 jälkeen.

Rasmussen palasi valmennustehtäviin tammikuussa 2009 siirryttyään Tanskan superliigassa pelaavan AGF:n päävalmentajaksi. Kausi 2009/10 ei sujunut Rasmussenin luotsaamalta AFG:lta mairittelevasti. Kevätkauden surkeat esitykset johtivat lopulta seuran putoamiseen pääsarjasta ja Rasmussen sai kauden jälkeen potkut.  Lokakuussa 2012 Rasmussen palasi valmennustehtäviin Greve Fodboldin päävalmentajana. Hänen sopimuksensa kattoi loppuvuoden 2012. 

Helmikuussa 2017 Rasmussenista tuli Vendsyssel FF:n päävalmentaja. Hän luotsasi seuran Tanskan 1. divisioonassa toiseksi ja nousukarsintoihin. Nousu pääsarjatasolle jäi kuitenkin haaveeksi, kun AC Horsens oli karsinnoissa vahvempi yhteismaalein 3-1. Kaudella 2017/18 Vendsyssel sijoittui kolmanneksi, mutta voitti nousukarsinnoissa Lyngby BK:n ja nousi Tanskan Superliigaan kaudelle 2018/19. Menestyksekkäästä kaudesta huolimatta Rasmussen jätti seuran kauden päätteeksi.

**Meriitit valmentajana**

* Tanskan superliiga
** Hopeaa 2007
** Pronssia 2005

* Tanskan Cup
** Hopeaa 2005

## Lähteet
Harha (albumi)

**Harha** on vuonna 1998 julkaistu *[[20 suosikkia]]* -sarjaan kuuluva suomalaisen Ernos-yhtyeen kokoelmalevy levytyksistä vuosilta 1966-1973. Tämä aikaväli oli yhtyeen huippuaikaa, jolloin yhtyeeltä ilmestyi useita singlejä ja kolme LP-levyä. Levy on kattava kokoelma kaikista single-hiteistä ja parhaista albumiraidoista. Eniten esityksiä on yhtyeen ensimmäiseltä albumilta Rutto ja romu vuodelta 1968. Mukana on myös Ernon tunnetuimmat soolo-hitit.  

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* 20 suosikkia -sarjan muut albumit
Väinö Sipilä

**Väinö Jeremias Sipilä** (24. joulukuuta 1897 Pälkäne – 12. syyskuuta 1987 Pälkäne) oli suomalainen kestävyysjuoksija, joka tunnetaan myös nimillä *Pälkäneen hirvi* ja *Pälkäneen orhi*. 

## Urheilusaavutukset
Hänen parhaat kansainväliset saavutuksensa olivat 20&nbsp;000&nbsp;m:n ja 30&nbsp;000&nbsp;m:n maailmanennätykset sekä neljäs sija Pariisin olympialaisten 10&nbsp;000 m:llä. Sipilä osallistui myös Amsterdamin (1928) olympialaisiin sijoittuen 15:nneksi maratonilla. Lisäksi hän voitti muun muassa neljästi maastojuoksun Suomen mestaruuden. Hän voitti kolme kertaa Suomen Urheilulehden maratonin eli 25&nbsp;000 metrin katujuoksun 1920-luvulla ja saavutti näin kiertopalkintona olleen ”Mäntysen Hirven”-pienoispatsaan.

Sipilä edusti aktiiviuransa aikana Tampereen Pyrintöä ja toimi myöhemmin Pälkäneen Lukossa, muun muassa seuran puheenjohtajana 1940–1961.

## Pesäpallo
Väinö Sipilä pelasi pesäpalloa vuonna 1922 Toijalan suojeluskunnan joukkueessa ja voitti samana vuonna SM-hopeaa pesäpallon Suomen mestaruuskilpailuissa.

## Huomionosoitukset

Väinö Sipilä on palkittu Suomen urheilun kultaisella ansioristillä.

Väinö Sipilän kotipaikkakunnalla Pälkäneellä on nimetty hänen lenkkeilymaastoonsa johtava tie Väinö Sipilän tieksi. Pälkäneen urheilukentän laidalla on Anitta Toivion veistämä kolmen pienveistoksen sarja, joista yksi esittää Sipilää ja kaksi muuta pikaluistelija Toivo Salosta ja paralympialaisvoittaja Jouko Gripiä. 

### Saavutukset
***Yleisurheilu**:
** SM-kultaa:
***  (1923) ja  (1925)
*** 5&nbsp;x&nbsp; viestikultaa 1924
*** Maastojuoksun henkilökohtainen mestaruus 1923, 1924,1925 ja 1929
*** Maastojuoksun joukkuekultaa 1923, 1924,1925 ja 1927 
** SM-hopeaa:
***  (1922, 1923 ja 1924)
***  (1922 ja 1924)
***  estejuoksu (1924)
***  (1926, 1928 ja 1932)
*** 5&nbsp;x&nbsp; viestihopeaa 1916
*** Maastojuoksun joukkuehopeaa 1929, 1932 (pitkä matka) ja 1933 (pitkä matka)
** SM-pronssia:
***  (1921 ja 1928)
***  (1927)
*** 5&nbsp;x&nbsp; viestipronssia 1922 ja 1923
*** Maastojuoksun joukkuepronssia 1928, 1930 ja 1931

***Pesäpallo**:
** 1 SM-hopea: 1922

## Sukulaiista

Väinö Sipilä tytär Leena myöh. Hussa oli aitajuoksija osallistuen Helsingin olympialaisiin 80 metrin aitajuoksussa ja pikaviestissä. Toinen tytär Hely myöh. Saarinen oli myös pika-aituri ja saavuti SM-mitaleita 1950-luvun alussa. Väinön vanhemi veli Toivo Sipilä saavutti myös SM-viesteissä radalla ja maastossa.

## Katso myös
*Väinö Sipilän patsas

## Lähteet
*Satamo, Seppo: Pienistä kivistä mahtava muuri: Pälkäneen Suojeluskunnan ja Lotta Svärd paikallisosaston historia. 351 s. 1997. 
*Turunen, Johannes: Se on Lukko Pälkäneeltä: Pälkäneen Lukko 1934–1994. 189 s. 1994. 
* 

### Viitteet

## Aiheesta muualla

* Väinö Sipilä, "Pälkäneen Hirvi", Pohjois-Hämeen juoksu-urheilun uranuurtaja, maailmanennätysmies, neljännesvuosisadan kilparadalla, Aamulehti, 08.08.1937, nro 210, s. 18, Kansalliskirjaston digitaaliset aineistot
Quincy (Massachusetts)

**Quincy** on Yhdysvaltain kaupunki Norfolkin piirikunnassa, Massachusettsissa.

Englantilaiset asuttivat Quincyn vuonna 1625. Asutuskeskus, josta tehtiin osa Braintreetä, eriytettiin omaksi kaupungikseen vuonna 1792. Kaupunki on nimetty Yhdysvaltojen entisen presidentin John Quincy Adamsin isoisoisän John Quincyn mukaan.

Quincyn pinta-ala on Yhdysvaltain väestönlaskentaviraston mukaan 69,6 km², ja vuoden 2010 väestölaskennan mukaan sen asukasluku ylitti 92&nbsp;000.

## Lähteet

## Aiheesta muualla

* Kaupungin verkkosivusto
Jim Calhoun

**James A. ”Jim” Calhoun** (s. 10. toukokuuta 1942 Braintree, Massachusetts) on yhdysvaltalainen koripallovalmentaja. Hän on toiminut kahden yliopistokoripallojoukkueen päävalmentajana, vuosina 1972–1986 Northeastern Universityn ja vuosina 1986–2012 Connecticutin yliopiston. UConn Huskies voitti Calhounin valmennuksessa kolmesti NCAA-koripallon I-divisioonan mestaruuden, vuosina 1999, 2004 ja 2011. Hänet valittiin vuonna 2005 Basketball Hall of Fameen. Calhoun on ollut vuodesta 1967 naimisissa vaimonsa Patin kanssa; parilla on kaksi poikaa.  

## Lähteet
Carl Andre

**Carl Andre** (16. syyskuuta 1935 – 23. tammikuuta 2024) oli yhdysvaltalainen minimalistitaiteilija. 

Andre syntyi Quincyssä, Massachusettsissa. Andre pärjäsi hyvin koulussa ja sai stipendin Phillips Academyyn. Hän opiskeli hetken Kenyon Collegessa taidetta, mutta kyllästyi nopeasti sen tarjontaan. Hänet erotettiin, kun hän lopetti tunneilla käymisen. Andre opiskeli myöhemmin jonkin aikaa myös Northwestern-yliopistossa.

Andre muutti 1957 New Yorkiin, missä hän toimi kustantajana, kirjoitti runoja ja teki maalauksia ja veistoksia. Hänen veistoksensa oli ensimmäisen kerran esillä ryhmänäyttelyssä 1964, ja seuraavana vuonna hänellä oli oma näyttely Tibor de Nagy -galleriassa. Pian tämän jälkeen häntä alettiin yhdistää uuteen minimalistiseen taidesuuntaukseen.

Andre riisui kuvanveistotaiteen esittävyydestä ja käytti vain teollisuusmateriaalista tehtyjä muotoja, joiden ei ollut tarkoituskaan herättää tunteita. Hän myös teki veistoksiaan lattiatasoon, mikä oli monille näyttelykävijöille uutta. Tate Gallery osti vuonna 1972 kokoelmiinsa Andren teoksen *Equivalent VIII* (1966), joka on 120 tulitiilestä tehty sommitelma.

Vaikka Andre sai kriittistä suosiota, kaikki eivät olleet vaikuttuneet hänen tyylistään. *[[Daily Mirror]]* -lehdessä kerrottiin Tate Galleryn teoksen olevan ”kasa roskaa”. Connecticutin osavaltion ostettua Andren 36 käsittelemättömästä kivijärkäleestä tehdyn teoksen Hartfordin pormestari sanoi teoksen tuovan kaupunkiin ”kansainvälistä pilkkaa”.

Andre oli naimisissa taiteilija Ana Mendietan kanssa. Avioliitto päättyi traagisesti 8. syyskuuta 1985, kun Mendieta putosi 34. kerroksesta New Yorkissa. Andreta syytettiin murhasta, ja pariskunnalla oli juuri kuolemaa ennen ollut riitaa. Andre väitti ensin Mendietan pudonneen riitelyn jälkeen, mutta myöhemmin hän kertoi menneensä nukkumaan ja vasta myöhemmin havainneen Mendietan hypänneen ikkunasta. Andren puolustus väittikin tapausta joko onnettomuudeksi tai itsemurhaksi.

Andre vapautettiin syytteistä, mutta hän joutui muun muassa feministisen kollektiivin Guerrilla Girlsin kohteeksi. Ryhmä asetti 1995 ympäri New Yorkia julisteita, joissa kysyttiin, mitä yhteistä on O. J. Simpsonilla ja Andrella. Mendietan kannattajat järjestivät myös koko Andren uran ajan protesteja tämän näyttelyiden yhteydessä.

Andre vietti oikeudenkäynnin jälkeen paljon aikaa ulkomailla, ja se myös jonkun verran vaikutti hänen uraansa. 2010-luvulla hän alkoi saada jälleen uudelleen mainetta. Hänen töitään oli vuonna 2013 esillä Venetsian biennaalissa. Andre jatkoi työskentelyä lähes kuolemaansa asti, ja hänen suurikokoinen veistoksensa *5VCEDAR5H* julkaistiin 2021. Koko uransa aikana hän teki yli 2&nbsp;000 veistosta sekä suurin piirtein saman määrän runoja.

## Lähteet
Anna Carin Zidek

**Anna Carin Helena Cecilia Zidek** (o.s. **Olofsson**, s. 1. huhtikuuta 1973 Sveg, Härjedalen, Ruotsi) on ruotsalainen ampumahiihtäjä ja olympiavoittaja.

Ensimmäisen arvokisamitalinsa Zidek voitti MM-kisoista 2005 saatuaan yhteislähdössä hopeaa. Hän voitti olympiakultaa 12,5&nbsp;km yhteislähdössä Torinossa 2006, josta hän jäi myös olympiahistoriaan, koska naisten yhteislähtö oli ensimmäistä kertaa olympiaohjelmassa. Lisäksi hän voitti aikaisemmin sprintistä hopeaa.  

Zidek voitti yhteensä 12 maailmancupin osakilpailua, kaiken värisiä MM-mitaleja ja useita Ruotsin mestaruuksia. Maailmancupin kokonaiskilpailussa hän oli toinen kaudella 2005–2006 ja kolmas kaudella 2006–2007.

Hänen seuransa on Lillhärdals IF ja hän asuu Lillhärdalissa.

Zidek ilmoitti uransa lopettamisesta heinäkuussa 2011. Syyksi hän kertoi motivaation puutteen.

## Saavutuksia
### Olympialaiset
* 2006: kultaa yhteislähdössä ja hopeaa sprintissä
### MM-kilpailut
* 2005: hopeaa yhteislähdössä
* 2007: kultaa sekaviestissä, hopeaa sprintissä ja pronssia takaa-ajossa 
* 2009: hopeaa sekaviestissä
* 2010: pronssia sekaviestissä

## Maailmancupvoitot

## Lähteet
* 

### Viitteet
Jussi Seppä

**Johannes (Jussi) Seppä** (11. helmikuuta 1885 Teuva – 19. helmikuuta 1951 Pieksämäki) oli teuvalainen harrastelijalintutieteilijä ja opettaja.

Seppä opiskeli ensin maanviljelysopistossa ja sitten Jyväskylän seminaarissa, josta valmistui vuonna 1908. Hän jatkoi opintojaan taideteollisuuskeskuskoulussa 1921 ja Helsingin yliopistossa 1923, jossa hän sai pätevyyden maantiedon ja biologian opettajaksi. Seppä oli kansakoulunopettajana 1908–1918, maantieteen ja luonnontieteen v.t. lehtorina Porvoon suomalaisessa keskikoulussa ja sen jatkoluokilla vuodesta 1925 ja Sortavalan lyseon v.t. lehtorina vuodesta 1927. Hän sai Pieksämäen yhteiskoulusta opettajan viran vuonna 1927 ja opetti siellä vuoteen 1946, jolloin jäi eläkkeelle.

Seppä perehtyi etenkin lintujen lauluun ja ääniin. Hän oli taiteellisesti lahjakas ja kuvitti itse kirjansa. Vuonna 1922 hän julkaisi hyvän vastaanoton saaneen kirjan *Lintujen äänet*. Siinä hän kuvailee yli 150 lintulajin, enimmäkseen varpuslintuja, ääniä ja laulua nuottiviivaston avulla ja sanallisesti kuvaillen. Lopputyössään hän tarkasteli lintujen laulun anatomisia, etologiasta ja kehitysopillisia aspekteja.

Sepän toinen tärkeä tutkimus oli kirjoitus *Havaintoja valon ja sääsuhteiden vaikutuksesta lintujen päivittäisen elintoiminnan alkuhetkiin* (1928), missä hän tarkoin mittauksin seurasi lintujen aamutoimien kehittymistä. Se oli uraauurtava tutkimus Suomessa. *Käpylän pysäkin ympäristön linnusto* (1927) tutki pesimälintujen runsautta ja esiintymistä tietyllä suppealla maantieteellisellä alueella ns. ruutututkimuksen avulla ja oli yksi ensimmäisistä koko lintutieteen alalla.

Seppä kirjoitti useita artikkeleita sanoma- ja aikakauslehtiin. Hän harrasti myös kotiseututyötä, maisemakartoitusta ja kaikkinaista luonnossa liikkumista. Hän lahjoitti laajat kokoelmansa Teuvan yhteiskoululle ja kotiseutumuseolle. Helsingin yliopiston eläinmuseoon on arkistoitu hänen muistiinpanonsa ja valokuvansa.

Jussi Sepän ensimmäinen aviopuoliso oli Maija o.s. Stenman (1884–1943). Heidän poikansa Otro Seppä kaatui toisessa maailmansodassa. Hänen muistolleen on testamenttivaroin perustettu *Otro Sepän muistorahasto*, joka jakaa apurahoja eteläpohjalaiselle lintu-, nisäkäs- tai kasvitutkimukselle.. Jussi Sepän toinen aviopuoliso oli Nanny o.s. Kyllönen (1897–1963).

## Teokset
* *Eläinmalleja veistoa varten* (1915).
* *Suomen eläimiä* (1917).
* *Lintujen äänet* (1922, uusintapainokset 1945 ja 1951). WSOY.
* *Luonnon löytöjä* (1928).
* *Linnut ja maisema* (1945).

## Lähteet
* Siivonen Lauri, 1951: Jussi Seppä. Luonnon Tutkija 55:59–60.
### Viitteet
Arie de Jong

**Arie de Jong** (18. lokakuuta 1865 Batavia (nyk. Jakarta, Indonesia) – 12. lokakuuta 1957 Putten, Alankomaat) oli hollantilainen kieltenharrastaja, joka tuli tunnetuksi volapükiin tekemillään uudistuksilla. 

Jong opiskeli Leidenin yliopistossa ja oli ammatiltaan lääkäri. Hän julkaisi *Wörterbuch der Weltsprachen* (saksa–volapük) ja volapükin kieliopin. Lisäksi hän edisti kielen käyttöä toimittamalla *Volapükagased pro Nedänapükans* -sanomalehteä ja kääntämällä Uuden testamentin (1952). 

Jong muutti Leideniin jo vuonna 1873 mutta vietti huomattavan osan lääkärinurastaan nykyisessä Indonesiassa. Hän palasi Alankomaihin toisen vaimonsa kuoltua vuonna 1919 ja solmi uuden avioliiton Louise van Disselin kanssa vuonna 1921. Parille syntyi kolme lasta, Louisa Cornelia, Arie de Jong nuorempi ja Gÿsbertus Hendrienus.

Jong kuoli Alankomaissa vain muutamaa päivää ennen kuin olisi täyttänyt 92 vuotta.

## Kirjallisuutta
* 1929. *Kurze Volapük-Grammatik.* Revised by Arie de Jong. Confirmed by Albert Sleumer. Printed by Jakob Sprenger. Published as manuscript.
* 1931. *Gramat Volapüka.* First edition has been written authoritatively and with the permission of Volapük Academy by Dr. Arie de Jong. Leiden (Holland): Bookstore and Printer E. J. Brill.
* 1931. *Wörterbuch der Weltsprache*: Volapük Dictionary for Germans. 6th Edition, has been worked on by Arie de Jong. Leiden (Holland): Bookstore and Printer E. J. Brill.
* 1932. *Leerboek der Wereldtaal*. By Dr. Arie de Jong, member of Volapük Academy. Voorburg (Holland): Printer „Repko“.
* 1952. *Aperçu de la Volapük.* Gams: Sprenger. (Translated from *Kurze Volapük-Grammatik* into French.)
* 1952. *Short grammar of Volapük.* Gams: Sprenger. (Translated from *Kurze Volapük-Gramatik* into English.)
* 2012. ''Wörterbuch der Weltsprache für Deutschsprechende: Vödabuk Volapüka pro Deutänapükans''. New edition of the 1931 dictionary. Cathair na Mart: Evertype, 
* 2012. ''Gramat Volapüka''. New edition of the 1931 grammar. Cathair na Mart: Evertype,
Lentopallon SM-liigakausi 2007–2008

**Lentopallon SM-liiga kausi 2007–2008** pelattiin miehissä 12 ja naisissa yhdeksän joukkueen voimin. SM-liigan televisio-ottelut nähtiin joka torstai Urheilukanavalla, kun joukkueet kohtasivat paikallisvastustajansa.

## Miesten SM-liigan joukkueet kaudella 2007–2008

* Hurrikaani-Loimaa, Loimaa
* Kempeleen Lentopallo, Kempele
* Muuramen Lentopallo, Muurame
* Pielaveden Sampo, Pielavesi
* Raision Loimu, Raisio
* Riento, Joensuu
* Salon Piivolley, Salo
* Santasport, Rovaniemi
* Tampereen Isku-Volley, Tampere
* Vaasan Kiisto, Vaasa
* Valkeakosken Isku-Veikot, Valkeakoski
* Vammalan Lentopallo, Vammala

## Naisten SM-liigan joukkueet kaudella 2007–2008

* Joensuun Prihat, Joensuu
* Laihian Lujattaret, Laihia
* LiigaEura, Eura
* Oriveden Ponnistus, Orivesi
* Pieksämäki Volley, Pieksämäki
* Pislaploki, Pihtipudas
* Salon Viesti, Salo
* Somero, Somero
* Vanajan Racing Club, Hämeenlinna

## Miesten SM-liiga

### Runkosarja

### Pudotuspelit

#### Puolivälieräkarsinnat

#### Puolivälierät

#### Välierät

#### Loppuottelut

Mestarit: Antti Ahokumpu, Kimmo Junttila, Jarmo Kaaretkoski, Janne Kangaskokko, Jukka Lehtonen, Kalle Määttä, Pekka Sairanen, Henri Tuomi, Normunds Veinbergs, Matthew Webber, Antti Ylitalo. Valmentaja: Johan Verstappen.

#### Pronssiottelut

### Liigakarsinta

## Naisten SM-liiga

### Runkosarja

Prihat putosi ja Kuusamon Pallo-Karhut nousi karsintojen jälkeen. 

### Pudotuspelit

## Katso myös

* Keski-Savon Paterin joukkue 2007–2008

## Lähteet

* Tulospalvelu. Lahtis-enterprises. 

### Viitteet

## Aiheesta muualla

* Santasport suomenmestari 2008. Youtube.
Honda Lead

**Honda Lead** on japanilainen Hondan valmistama yleiskäyttöinen automaattivaihteistolla varustettu skootterimalli, joka esiteltiin 1983 (NH-sarja) . Yhdysvalloissa NH-sarjan skoottereita myytiin nimellä Aero. Lead-tuotemerkillä on sittemmin valmistettu eri markkinoille useita erilaisia skoottereita 50-, 80-, 100-, 110- ja 125-kuutioisina versioina. Vuonna 2003 Euroopan markkinoilla esitelty intialaisvalmisteinen SCV 100 Lead -malli on nelitahtinen , kun NH-mallit käyttivät kaksitahtitekniikkaa. 2007 Honda esitteli uuden NHX 110 -mallin, jossa on isompi 12-tuumainen eturengas ja nestejäähdytys, eikä enää poljinkäynnistystä . NHX 110 -mallia viedään (vuodesta 2010) Yhdysvaltain ja Kanadan markkinoille nimellä *Elite*.

## Tekniset tiedot SCV 100

SCV 100 Lead valmistetaan Intiassa *Honda Motorcycle & Scooter India Pvt. Ltd.* (HMSI) -yhtiön tehtailla, jossa sen tuotanto alkoi 2002 . Intiassa skootteria markkinoidaan nimellä *Dio* .

**Moottori**

* Yksisylinterinen nelitahtinen SOHC, ilmajäähdytys, kaksi venttiiliä
* Iskutilavuus 102,1 cm³
* Halkaisija ja iskunpituus 50 mm x 52 mm
* Teho 5,15 kW (7 hv) 7500 rpm
* Vääntö 7,5 Nm / 5500 rpm
* Ensiö- ja toisioveto V-hihna (variaattori); automaattikytkin
* Polttoaineen kulutus 3,5 l / 100 km (lyijytön 91-oktaaninen tai suurempi)
* Polttonestesäiliön tilavuus 6 l
* Sähkö- ja poljinkäynnistys

**Runko, renkaat, jarrut ja jousitus**

* Runko pyöreätä teräsputkea
* Pituus 1825 mm
* Leveys 710 mm
* Korkeus 1110 mm 
* Istuinkorkeus 765 mm
* Akseliväli 1235 mm
* Maavara 145 mm
* Kuivapaino 102 kg 
* Renkaat edessä 90/100-10; takana 90/100-10 (sisärenkaaton); peltivanteet
* Edessä ja takana rumpujarrut 130 mm
* Edessä keinuvipu kahdella vaimentimella, takana keinuhaarukka, jossa yksi kierrejousivaimennin

**Sähköt ja valot**

* Sytytys CDI
* Ajovalo 12 V 35 W (hehkulanka)
* Akku 12 V / 4 Ah

## Tekniset tiedot NHX 110

**Moottori**

* Yksisylinterinen nelitahtinen SOHC, nestejäähdytys, kaksi venttiiliä
* Iskutilavuus 108 cm³
* Puristussuhde 11:1
* Halkaisija ja iskunpituus 50 mm x 55 mm
* Teho 6,6 kW (8,8 hv) 7500 rpm
* Vääntö 9,3 Nm / 6250 rpm
* Ensiö- ja toisioveto V-hihna; automaattikytkin
* Polttoaineen suihkutus PGM-FI
* Polttonestesäiliön tilavuus 6,5 l
* Sähkökäynnistys

**Runko, renkaat, jarrut ja jousitus**

* Runko pyöreätä teräsputkea, "underbone"
* Pituus 1835 mm
* Leveys 665 mm
* Korkeus 1125 mm 
* Istuinkorkeus 740 mm
* Akseliväli 1275 mm
* Maavara 105 mm
* Paino ajokunnossa 114 kg 
* Renkaat edessä 90/90-12; takana 100/90-10 (sisärenkaaton); viisipuolaiset alumiinivanteet
* Edessä levyjarru 190 x 3,5 mm; takana rumpujarrut 130 mm
* Edessä teleskooppihaarukka, takana keinuhaarukka, jossa yksi kierrejousivaimennin (säädettävä)
* Sallittu kuorma 176 kg

**Sähköt ja valot**

* Sytytys CDI
* Ajovalo 12 V, 35 W x 1 (lähivalo) / 30 W x 1 (kaukovalo); tyyppi H4
* Akku 12 V / 6 Ah

## Katso myös

* Honda Wave

## Lähteet

## Aiheesta muualla

* Honda Lead SCV 100 2006 
* Suomenkielinen käyttöohjekirja SCV 100
* Motoride.sk: 10&nbsp;000 km:n testi 
* Video
* Kulutuslaskuri 
* Lead 2008 lehdistötiedote 
* Motoride.sk:n koeajo (NHX 110 Lead) 
* The Scooter Review: Honda Lead 100
Kun rock’n’roll tuli Suomeen 1 – Anna pois

**20 suosikkia – Kun rock’n’roll tuli Suomeen 1 – Anna pois** on kokoelmalevy vuodelta 1996. Se sisältää rock-kappaleita eri esittäjiltä vuosilta 1957–1963. Levy on osa *[[20 suosikkia]]* -kokoelmalevysarjaa ja ensimmäinen *Kun rock’n’roll tuli Suomeen* -sarjan kokoelmista. 

## Kappaleet

# "Anna pois" (- Hand Me Down -) - 2:09 *[[Lasse Liemola]] & [[Erkki Ertama]]n Yhtye*, 1959
# "Rollin' An' Rockin'" - 2:35 *[[Yvonne Carré]] ja [[Erik Lindström]]in Orkesteri*, 1957
# "Nuori rytmi" - 2:17 *[[Vesa Enne]] & [[Ossi Runne]]n Yhtye*, 1959
# "Mustat silmät" - 3:00 *'Crazy' Gideonin Gipsy Rockers*, 1959
# "Onnen siteet" (- Fame And Fortune -) - 2:36 *[[Timo Jämsen]]*, 1960
# "Mä tahdon rokata" - 1:34 *[[Jorma Kalenius]] & His Rock Devils*, 1960
# "Tyttö pelästyy" - 2:28 *[[Kari Fall]] & [[Four Cats]]*, 1960
# "Sininen kuu" (- Blue Moon -) - 2:34 *[[Eino Grön]], [[Kukonpojat]] & [[Arthur Fuhrmann]]in Orkesteri*, 1961
# "Hawaiian rock" - 2:56 *[[Onni Gideon]]*, 1957
# "Kohtalon tähti" (- Flaming Star -) - 2:22 *[[Timo Jämsen]]*, 1961
# "Takaan sen" (- Stuck On You -) - 2:04 *[[Jorma Kalenius]] & His Rock Devils*, 1960
# "Kannat kattoon" - 3:14 *[[Pekka Loukiala]] Rock-yhtyeineen*, 1961
# "Puusydän" (- Wooden Heart -) - 2:08 *[[Seppo Hakala]] & Four Cats*, 1961
# "Johnny, mua muistathan" (- Johnny Remember Me -) - 2:57 *Kari Fall*, 1961
# "Peppermint-twist" - 2:32 *[[Anja Piipponen]] ja [[Tikanpojat]]*, 1962
# "Tunnista toiseen twist" (- Twist Around The Clock -) - 2:17 *[[Lasse Liemola]]*, 1962
# "Loppunut on meiltä koulu" (- No School Tomorrow -) - 3:06 *[[Timo Jämsen]]*, 1960
# "Lapsenvahdin rock" (- Baby Sittin' Boogie -) - 1:57 *[[Eero Raittinen|Eero]] ja [[Jussi Raittinen|Jussi]] Rock-yhtyeineen*, 1961
# "Mustasulka tanssii" (- Rockin' Red Wing -) - 2:09 *[[Mirja-Liisi Soininen]]*, 1961
# "Kutsukaa tri Casey" (- Callin' Dr. Casey -) - 2:18 *[[Erkki Pohjanheimo]]*, 1963
Kun rock’n’roll tuli Suomeen 2 – Maailma ilman rakkautta

**20 suosikkia – Kun rock’n’roll tuli Suomeen 2 – Maailma ilman rakkautta** on kokoelmalevy vuodelta 1996. Se sisältää rock-kappaleita eri esittäjiltä 1950- ja 1960-luvuilta. Levy on osa *[[20 suosikkia]]* -kokoelmalevysarjaa ja toinen *Kun rock’n’roll tuli Suomeen* -sarjan kokoelmista.

## Kappaleet

# "Maailma ilman rakkautta" - 2:46 *[[The Esquires]]*
# "Tuollainen tyttö" - 2:35 *[[Timo Jämsen]]*
# "Se jokin sinulla on" - 2:02 *[[Ronny & The Loaferis]]*
# "Kaikki rakkauteni" - 1:53 *[[Eero ja Jussi & The Boys]]*
# "Hän on nainen" - 3:00 *The Esquires*
# "Olet paha" - 2:18 *[[Eddy & The Lightnings]]*
# "Miksi tämän teit" - 2:43 *Timo Jämsen*
# "Hän sinun on" - 2:11 *[[The Hounds]]*
# "Näen mustaa vain" - 2:56 *[[Topmost]]*
# "Kovan päivän ilta" - 2:20 *The Esquires*
# "Kaunis nainen" - 2:49 *Eero ja Jussi & The Boys*
# "Olet ihme häikäisevin" - 2:21 *Timo Jämsen & [[Four Cats]]*
# "Kunpa tuntisin sinut paremmin" - 2:46 *The Esquires*
# "En voi ostaa rakkauttasi" - 1:58 *Eddy & The Lightnings*
# "Kun hänet nähdä sain" - 2:36 *The Hounds*
# "Matkalippu" - 3:00 *The Esquires*
# "Eilen vasta Liisan näin" - 1:59 *Timo Jämsen*
# "Tyytymätön" - 2:49 *Eero ja Jussi & The Boys*
# "Eleanor Rigby" - 2:26 *Topmost*
# "Meni hermot" - 2:27 *[[The First]]*
Sarah Shahi

**Aahoo Jahansouzshahi** (s. 10. tammikuuta 1980 Euless, Texas, Yhdysvallat), tunnetaan julkisuudessa nimellä **Sarah Shahi**, on yhdysvaltalainen näyttelijä. Hän tuli kansainvälisesti tunnetuksi televisiorooleistaan muun muassa *[[L-koodi]]*-, *[[Life (televisiosarja)|Life]]*- ja *[[Kohde (televisiosarja)|Kohde]]* -sarjoissa. Hänellä on ollut myös useita toistuvia roolitöitä sarjoissa kuten *[[Alias (televisiosarja)|Alias]]* ja *[[Chicago Fire]]*. Shahilla on ollut päärooli lyhytikäisessä lakisarjassa *[[Fairly Legal]]* ja Netflix-alkuperäissarjassa *[[Sex/Life]]*.

## Varhaiselämä

Shahi syntyi ja varttui Texasissa. Hän on kolmilapsisen perheen keskimmäinen. Shahi on etniseltä taustaltaan enimmäkseen iranilainen ja äitinsä kautta neljäsosaksi espanjalainen. Hänen etunimensä Aahoo tarkoittaa ”peuraa” persian kielellä, mutta hän alkoi käyttää Sarah-nimeä jo lapsena koettuaan kiusaamista oikean etunimensä vuoksi.

Shahi opiskeli ensin Trinity High Schoolissa ja sitten Southern Methodist Universityssä. Hänen vanhempansa veivät häntä paikallisiin kauneuskilpailuihin kahdeksanvuotiaasta lähtien, ja hän voitti Miss Fort Worth -kilpailun vuonna 1997. Shahin haaveena oli näyttelijänura, ja hän liittyi vuodeksi Dallas Cowboys Cheerleaders -ryhmään vuonna 1999. Toimiessaan avustavana cheerleaderina elokuvassa *[[Tohtori T ja naiset]]* vuonna 2000 Shahi tapasi ohjaaja Robert Altmanin, joka rohkaisi häntä muuttamaan Hollywoodiin hakemaan rooleja.

## Ura
Shahi alkoi koe-esiintymisten tuloksena saada useita vierailevia rooleja tv-sarjoissa. Ensimmäinen pitkäkestoisempi rooli oli Carmen de la Pica Morales televisiosarjassa *[[L-koodi]]* vuosina 2005–2007. Vuonna 2007 alkaneessa *[[Life (televisiosarja)|Life]]*-televisiosarjassa Shahi esitti poliisi Dani Reeseä. Lisäksi hän on vieraillut muun muassa sarjoissa *[[Alias (televisiosarja)|Alias]]*, *[[Sopranos]]* ja *[[Teho-osasto (televisiosarja)|Teho-osasto]]*. Shahi esitti pääroolia lyhytikäisessä lakisarjassa *[[Fairly Legal]]* vuosina 2011–2012. Vuonna 2013 Shahi liittyi *[[Kohde (televisiosarja)|Kohteen]]* näyttelijäkaartiin ja poistui äitiyslomalle vuonna 2015. Vuosina 2021–2023 hänellä oli päärooli Netflix-alkuperäissarjassa *[[Sex/Life]]*.

Shahi on näytellyt myös elokuvissa, kuten *[[Bullet to the Head]]* ja *[[Road to Paloma]]*, joissa hän työskenteli Jason Momoan kanssa.

## Yksityiselämä
Sarah Shahi ja näyttelijä Steve Howey avioituivat 7. helmikuuta 2009 Las Vegasissa. Pariskunta sai ensimmäisen poikansa heinäkuussa 2009. Tammikuussa 2015 Shahi kertoi odottavansa kaksosia, ja synnytti maaliskuussa 2015 kotisynnytyksessä tytön ja pojan. Shahi ja Howey ottivat asumuseron vuonna 2020, ja heidän avioeronsa virallistettiin vuonna 2021. Shahi on seurustellut vuodesta 2020 lähtien *Sex/Life*-vastanäyttelijänsä Adam Demosin kanssa.

Shahi puhuu sujuvaa englantia ja persiaa sekä hieman espanjaa. Hänellä on musta vyö karatessa.

## Filmografia

## Lähteet

## Aiheesta muualla
* 
* Sarah Shahi TV.com -sivustolla